

**Қазақстан Республикасының инвестициялық мүмкіндіктерін таныстыру жөніндегі ақпараттық жұмыстың 2008 жылға арналған жоспары туралы**

Қазақстан Республикасы Премьер-Министрінің 2008 жылғы 21 сәуірдегі N 103-ө Өкімі

      "Мемлекет басшысының 2005 - 2007 жылдардағы Қазақстан халқына жыл сайынғы жолдауларын іске асыру жөніндегі негізгі бағыттардың (іс-шаралардың) жалпыұлттық жоспарын және Қазақстан Республикасы Үкіметінің 2007 - 2009 жылдарға арналған бағдарламасын орындау жөніндегі іс-шаралар жоспарын бекіту туралы" Қазақстан Республикасы Үкіметінің 2007 жылғы 20 сәуірдегі N 319 қаулысын орындау үшін:

      1. Қоса беріліп отырған Қазақстан Республикасы инвестициялық мүмкіндіктерінің тұсаукесері жөніндегі ақпараттық жұмыстың 2008 жылға арналған жоспары (бұдан әрі - Жоспар) бекітілсін.

      2. Орталық атқарушы органдар, өзге де мемлекеттік органдар мен мүдделі ұйымдар:

      1) Жоспарға сәйкес тиімді ақпараттық жұмысты;

      2) жарты жылда бір рет, есепті жарты жылдықтан кейінгі айдың 5-күнінен кешіктірмей Қазақстан Республикасы Индустрия және сауда министрлігіне өткізілген іс-шаралардың нәтижелері жөніндегі ақпаратты ұсынуды қамтамасыз етсін.

      3. Қазақстан Республикасы Индустрия және сауда министрлігі жарты жылда бір рет, есепті жарты жылдықтан кейінгі айдың 15-күнінен кешіктірмей Қазақстан Республикасының Үкіметіне Жоспардың іске асырылуы туралы жиынтық ақпарат берсін.

      4. Жоспарда көзделген іс-шараларды іске асыру жөніндегі жұмыстарды үйлестіру Қазақстан Республикасы Индустрия және сауда министрлігіне жүктелсін.

*Премьер-Министр                                    К. Мәсімов*

Қазақстан Республикасы
  
Премьер-Министрінің 
  
2008 жылғы 21 сәуірдегі
  
N 103-ө өкімімен  
  
бекітілген

**Қазақстан Республикасының инвестициялық**
  
**мүмкіндіктерін таныстыру жөніндегі ақпараттық жұмыстың**
  
**2008 жылға арналған жоспары**

|  |  |  |  |  |  |
| --- | --- | --- | --- | --- | --- |
| Р/с   N | Іс-шара | Өткізу   орны\* | Өткізу   мерзімі | Орындауға   жауаптылар | Қаржыландыру   көздері |
| 1 | 2 | 3 | 4 | 5 | 6 |
| **Қазақстан Республикасынан тыс жерлердегі іс-шаралар** | | | | | |
| 1. | "Қазақстанның   инвестициялық   мүмкіндіктері"   бизнес-форумы | Гаага   қаласы,   Нидерланд   Корольді-   гі | 26 - 29   мамыр | ИСМ, СІМ,   мүдделі   мемлекеттік   органдар,   "Қазына ОДҚ" АҚ | ИСМ |
| 2. | "Қазақстанның   инвестициялық   мүмкіндіктері"   бизнес-форумы | Токио   қаласы,   Жапония | Жыл   ішінде | ИСМ, СІМ,   мүдделі   мемлекеттік   органдар,   "Қазына   ОДҚ" АҚ | ИСМ |
| 3. | "Қазақстанның   инвестициялық   мүмкіндіктері"   бизнес-форумы | Сеул   қаласы,   Корей   Республи-   касы | Қыркүйек | ИСМ, СІМ,   мүдделі   мемлекеттік   органдар,   "Қазына   ОДҚ" АҚ,   "Оңтүстік"   АЭА дирек-   циясы" ММ | ИСМ, "Оңтүс-   тік" АЭА"   дирекциясы"   ММ |
| **Қазақстан Республикасындағы іс-шаралар** | | | | | |
| 4. | "Asia society"   бизнес-форумы | Астана   қаласы | 12 - 14   шілде | ИСМ, СІМ,   мүдделі   мемлекеттік   органдар,   "Қазына   ОДҚ" АҚ | ИСМ, СІМ |
| 5. | Қазақстандық   және бразилиялық   іскер топтар   қатысатын   бизнес-форум | Астана   қаласы | Жыл   ішінде | ИСМ, СІМ,   мүдделі   мемлекеттік   органдар,   СӨП, "Қазы-   на ОДҚ" АҚ | ИСМ |
| 6. | Қазақстандық   және малайзиялық   іскер топтар   қатысатын   бизнес-форум | Астана   қаласы | Жыл   ішінде | ИСМ, СІМ,   мүдделі   мемлекеттік   органдар,   "Қазына   ОДҚ" АҚ | ИСМ |
| 7. | Қазақстан   Республикасының   және Біріккен   Араб Әмірлігінің   кәсіпкерлері   қатысатын   бизнес-форум | Астана   қаласы | Қазан | ИСМ, СІМ,   мүдделі   мемлекеттік   органдар,   "Қазына   ОДҚ" АҚ | ИСМ |

**Ескертпе:**
  
      \* Инвестициялық іс-шаралар 2008 жылдың ішінде Мемлекет және Үкімет басшыларының шетелге сапары шеңберінде, ел басшылығының Қазақстан өңірлері бойынша сапары кезінде, сондай-ақ шетел мемлекеттері басшыларының Қазақстанға сапары барысында өткізілуі мүмкін. Көрсетілген іс-шараларды өткізу мерзімі мен орны болжамды болып табылады, қазақстандық тараптың шетелдік ұйымдастырушылармен уағдаластығына байланысты өзгертілуі мүмкін.

**Аббревиатуралардың толық жазылуы:**
  
СІМ - Қазақстан Республикасы Сыртқы істер министрлігі
  
ИСМ - Қазақстан Республикасы Индустрия және сауда министрлігі
  
"Қазына ОДҚ" АҚ - "Қазына" орнықты даму қоры" акционерлік қоғамы
  
"Оңтүстік" АЭА дирекциясы" ММ - "Оңтүстік" арнайы экономикалық аймағының дирекциясы" мемлекеттік мекемесі
  
СӨП - Қазақстан Республикасының сауда-өнеркәсіп палатасы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК